**Приложение № 6**

**Към Условията за изпълнение**

**АДМИНИСТРАТИВЕН ДОГОВОР**

**№ ......................................................................./ ............................... г.**

**ЗА ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ**

**ПО ПРОГРАМАТА ЗА РАЗВИТИЕ НА СЕЛСКИТЕ РАЙОНИ ЗА ПЕРИОДА**

**2014-2020 г.**

**По Процедура чрез подбор на проектни предложения по подмярка 7.3. „Широколентова инфраструктура, включително нейното създаване, подобрение и разширяване, пасивна широколентова инфраструктура и мерки за достъп до решения чрез широколентова инфраструктура и електронно правителство“ от мярка 7 „Основни услуги и обновяване на селата в селските райони”**

**BG.............................**

|  |  |
| --- | --- |
| **№ НА ПРОЕКТА**  **(ОТ ИСУН):** |  |
| **НАИМЕНОВАНИЕ НА ПРОЕКТА:** |  |
| **БЕНЕФИЦИЕНТ:** |  |
| **МАКСИМАЛЕН РАЗМЕР НА БФП** |  |
| **ПРИОРИТЕТ НА ПРСР:** | **Насърчаване на социалното приобщаване, намаляването на бедността и икономическото развитие в селските райони;**  **Подобряване на достъпа до информационни и комуникационни технологии, използването и качеството им в селските райони** |
| **СРОК ЗА ИЗПЪЛНЕНИЕ:** | **от ………….. г. до …………. г.*;* ……… месеца** |

На основание чл. 24, ал. 1 и чл. 45, ал. 2 от Закона за управление на средствата от Европейските структурни и инвестиционни фондове (ЗУСЕСИФ) и във връзка с оценителен доклад от ……………2018 г. по Процедура **BG ............................**, одобрен на ………………2018 г. от Изпълнителния директор на **Държавен фонд „ЗЕМЕДЕЛИЕ”**

между:

**Държавен фонд „Земеделие”**, със седалище и адрес на управление гр. София, бул. “Цар Борис III” № 136, ЕИК по БУЛСТАТ 121100421, представляван от **Живко Живков**, в качеството му на Изпълнителен директор, наричан за краткост „**ФОНДЪТ**”, от една страна

и

**Държавна агенция „Електронно управление**, ЕИК……………..….…., представлявана от

(*наименование)*

……………………………………………………………………….., с ЕГН ……………………… в качеството му/и на председател на Държавна агенция „Електронно управление” (*законен представител или упълномощено лице*, *като се посочва съответната заповедта, с която е извършено оправомощаването* )

Адрес:..................................................., наричан за целите на този договор „**БЕНЕФИЦИЕНТ**”, от друга страна, се сключи този договор за следното:

### І. ПРЕДМЕТ НА ДОГОВОРА. УСЛОВИЯ, РАЗМЕР И НАЧИН ЗА ИЗПЛАЩАНЕ НА БЕЗВЪЗМЕЗДНА ФИНАНСОВА ПОМОЩ

**Чл. 1.** **ФОНДЪТ** предоставя на **БЕНЕФИЦИЕНТА** безвъзмездна финансова помощ (БФП) по подмярка 7.3. „Широколентова инфраструктура, включително нейното създаване, подобрение и разширяване, пасивна широколентова инфраструктура и мерки за достъп до решения чрез широколентова инфраструктура и електронно правителство“от Програмата за развитие на селските райони за периода 2014 - 2020 г. за изпълнението на проект с №……………… с наименование „…………………………………………..“ (наричан по-нататък „проекта“), а **БЕНЕФИЦИЕНТЪТ** приема БФП и се задължава да изпълни одобрения проект съгласно Формуляра за кандидатстване (Приложение № 1), при спазване на този договор, Условията за кандидатстване, Условията за изпълнение и действащата нормативна уредба.

**Чл. 2.** (1) Одобрената обща стойност на допустимите за финансиране разходи за изпълнение на проекта, въз основа на представените от **БЕНЕФИЦИЕНТА** на етапа на кандидатстването по подмярка 7.3 документи и извършени проверки по чл. 29, ал. 2 от ЗУСЕСИФ, ев размер на………...…… (словом ……………………..) лева и включва одобрените инвестиционни разходи по позиции, съгласно Приложение № 2.

(2) Безвъзмездната финансова помощ е в максимален размер ….............................. (словом…………………………….) лева и представлява 100 % от стойността на одобрените и извършени от **БЕНЕФИЦИЕНТА** разходи по изпълнението на одобрения проект при условията на чл. 1.

**Чл. 3.** (1) **БЕНЕФИЦИЕНТЪТ** може да получи авансово и междинно плащане съгласно изискванията, посочени в Условията за изпълнение.

(2) **ФОНДЪТ** изплаща или отказва изплащането по ал. 1, за което писмено уведомява **БЕНЕФИЦИЕНТА**.

(3) Авансовото плащане се приспада от размера на финансовата помощ по подаденото от **БЕНЕФИЦИЕНТА** искане за следващо плащане, като представеното обезпечение се освобождава до размера на това плащане. В случай, че авансовото плащане е обезпечено чрез банкова гаранция, **БЕНЕФИЦИЕНТА** предоставя ново обезпечение */банкова гаранция/* за остатъчната сума от аванса

(4) Междинно плащане е допустимо за одобрена обособена част от инвестицията и следва да бъде заявено не по късно от 4 месеца преди изтичането на крайния срок по чл. 5, ал. 1 от настоящия договор и при спазване на насоките за изпълнение.

**Чл. 4**. (1) За получаване на финансовата помощ в посочения в чл. 2, ал. 2 размер, **БЕНЕФИЦИЕНТЪТ** подава пред **ФОНДА** искане за окончателно плащане съгласно Условията за изпълнение.

(2) Окончателният размер на подлежащата на изплащане помощ се определя въз основа на подаденото искане по ал. 1 и след извършване от страна на **ФОНДА** на проверките, въз основа на които е установено:

1. фактическото съответствие и съответствието по документи между одобрената по проекта и извършената инвестиция, и

2. изпълнението от **БЕНЕФИЦИЕНТА** на всички изисквания по този дoгoвoр и Условията за изпълнение.

(3) **ФОНДЪТ** изплаща определения при условията на този договор размер на финансовата помощ в срок до 90 (деветдесет) дни от подаване на окомплектовано с всички документи искане за междинно/окончателно плащане. Този срок може да се удължава при наличие на основание за това, посочено в този договор, Условията за изпълнение и действащата нормативна уредба.

(4) Когато **БЕНЕФИЦИЕНТЪТ** е получил междинно плащане и условията за получаване на окончателния размер на финансовата помощ до размера по чл. 2, ал. 2 са изпълнени, **ФОНДЪТ** извършва окончателно плащане като приспада изплатената по искането за междинно плащане финансова помощ.

(5) Плащането по ал. 3 се извършва по отделна сметка на **БЕНЕФИЦИЕНТА** за средства от Европейския съюз.

(6) Размерът на финансовата помощ по ал. 2 подлежи на корекция в срока по чл. 6 и по реда на Раздел III от Условията за изпълнение.

**ІІ. СРОКОВЕ ЗА ИЗПЪЛНЕНИЕ**

**Чл. 5.** (1) Срокът за изпълнение на одобрения проект е до 54 месеца, считано от датата на подписването на този договор, но не по-късно от 15 септември 2023 г.

(2) В срок до дванадесет месеца от подписването на този договор **БЕНЕФИЦИЕНТЪТ** е длъжен да сключи договори с изпълнители за всички разходи по одобрения проект и да уведоми **ФОНДА** в посочения срок.

(3) Случаите, при които срокът по [ал.](javascript:%20Navigate('чл39_ал4');) 2 спира да тече:

1. при прекратяване на процедурата за възлагане на обществена поръчка - от датата на влизане в сила на решението за прекратяване на процедурата до откриването на нова процедура за възлагане на обществена поръчка със същия предмет, но за не повече от два месеца;

2. когато решението за определяне на изпълнител се обжалва - от датата, на която е образувано производството по обжалване, до окончателното решаване на спора;

3. когато се обжалва друго решение, действие или бездействие на възложителя и е наложена временна мярка „спиране на процедурата“ - от датата, на която е образувано производството по обжалване, до окончателното решаване на спора.

(4) **БЕНЕФИЦИЕНТЪТ** е длъжен да уведоми писмено **ФОНДА** в 10-дневен срок от възникване на обстоятелство по ал. 3 като представи доказателства за наличието му.

(5) **БЕНЕФИЦИЕНТЪТ** е длъжен да уведоми писмено **ФОНДА** в 10-дневен срок от отпадане на обстоятелството по ал. 3 като представи доказателства за това.

(6) Изпълнението на инвестицията по одобрения проект трябва да започне в срок до шест месеца от сключването на допълнително споразумение с **ФОНДА** към този договор за вписване на избраните изпълнители за разходите по одобрения проект.

**Чл. 6.** Срокът на мониторинг, съгласно Раздел І, т. 4 от Условията за изпълнение, в който бенефициентът е длъжен да спазва всички критерии за допустимост, изисквания и задължения, произтичащи от този договор и Условията за изпълнение, е 5 (пет) години след датата на получаване на окончателното плащане по този договор, а по отношение на задължението на БЕНЕФИЦИЕНТА да не премества местоположението на подпомаганата дейност извън територията на ЕС мониторинговият период е 10 години, считано от датата на окончателното плащане по този договор.

**ІІІ. ПРАВА И ЗАДЪЛЖЕНИЯ НА БЕНЕФИЦИЕНТА**

**Чл. 7.** (1) **БЕНЕФИЦИЕНТЪТ** има право:

1. да получи определената в чл. 2, ал. 2 финансова помощ в максимален размер, която да му бъде изплатена еднократно или чрез авансово, междинно и окончателно плащане при спазване на всички условия, предвидени в този договор и Условията за изпълнение*;*

2. да бъде уведомен за окончателния размер на финансовата помощ или за отказа да му бъде изплатена такава;

3. да получи авансово/междинно плащане, съгласно чл. 3;

4. да оттегля изцяло или частично по всяко време с писмено уведомление до **ФОНДА** подадено искане за плащане или приложени към него документи, с изключение на случаите, когато е уведомен от **ФОНДА** за констатирано несъответствие с Условията за изпълнение или за предстоящо извършване на проверка/посещение на място.

5. да поправя очевидни грешки в подадено искане за плащане или приложени към него документи само ако те могат да бъдат непосредствено установени при техническа проверка на информацията съдържаща се в тях.

(2) При извършването на проверки на място от служители на **ФОНДА** след подаване на искане за плащане, **БЕНЕФИЦИЕНТЪТ** може да подпише протокола с резултатите от проверката и да отрази в него своите възражения по направените констатации. Когато не е присъствал при извършването на проверката на място, **БЕНЕФИЦИЕНТЪТ** може в срок до 10 работни дни от получаването на протокола за проверката на място да направи писмени възражения по направените констатации пред изпълнителния директор на Фонда.

**Чл. 8. БЕНЕФИЦИЕНТЪТ** се задължава:

(1) Да предприеме всички необходими мерки по уведомяване на компетентните органи Национален институт за Национално и Културно Наследство (НИНКН), Регионални инспекции по околната среда и водите (РИОСВ) и/или Министерство на околната среда и водите (МОСВ) за инвестиционното намерение с цел получаване на съответните документи, свързани с определянето дали дейностите по СМР се извършват в места или зони определени за паметник на културата и места подлежащи на оценка на въздействието върху околната среда, както следва:

1. От НИНКН - Удостоверение от НИНКН за статута на обектите в зоната на строителство като недвижима културна ценност и/или Съгласуване с Министерството на културата с писмено становище и заверка с печат върху графичните материали на проектната документация, изготвена по реда на глава 23 от Наредба № 4 от 2001 г. за обхвата и съдържанието на инвестиционните проекти (изисква се само за инвестиционни проекти, които включват обекти недвижими културни ценности и/или се извършват СМР в охранителна зона на паметници на културата).

2. От РИОСВ - Положително решение по ОВОС за всички обекти на инвестицията или решение на компетентната инстанция, с което е преценено, че не е необходимо да се извършва ОВОС или становище, че интервенциите в проектното предложение не попадат в обхвата на ЗООС и/или Решение по Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони.

(2) Да започне изпълнението на инвестицията по одобрения проект в срок до шест месеца от сключването на допълнително споразумение с **ФОНДА** към този договор за вписване на избраните изпълнители и да уведоми **ФОНДА** за започналото изпълнение.

(3) Преди започване на изпълнение на строително – монтажните работи БЕНЕФИЦИЕНТЪТ се задължава да представи на **ФОНДА** одобрени технически или работни проекти в необходимия обем и пълнота съгласно Наредба № 4 за обхвата и съдържанието на инвестиционните проекти, включително количествени сметки. Към проектите се представят изискваните в ал.1 документи за одобряване на инвестиционен проект, влязло в законна сила разрешение за строеж и анекс към договора с избрания изпълнител с който се определят подробни количествено-стойносни сметки и спецификации на оборудването.

(4) Да спазва всички критерии за допустимост, изисквания и задължения, произтичащи от този договор и Условията за изпълнение.

(5) Да изпълни одобрения проект и да използва подпомаганите активи, съгласно предназначението и условията, посочени в одобрения проект.

(6) В срока по чл. 5, ал. 1 да подаде искане за окончателно плащане, окомплектовано с всички, посочени в Условията за изпълнение документи.

(7) При всяка промяна в първоначално разработения технически или работен проект да уведомява своевременно **ФОНДА** и да представя актуализирани количествено-стойностни сметки.

**Чл. 9.** (1) До изтичане на срока на мониторинг по чл. 6 **БЕНЕФИЦИЕНТЪТ** е длъжен да поддържа съответствие с критериите за подбор, по които проектното му предложение е било оценено (Приложение № 3), с изключение на критерия “Брой население, което ще се възползва от подобрените основни услуги“ и критерия „Изграждането на широколентовата инфраструктура е в бели зони“.

(2) Задължението по ал. 1 се счита за изпълнено, когато към датата на подаване на искането за окончателно плащане и до изтичане на срока на мониторинг всички подпомагани активи се използват съгласно предназначението и условията, посочени в одобреното от **ФОНДА** проектно предложение и в съответствие с нормативната уредба.

(3) В срока по чл. 6 **БЕНЕФИЦИЕНТЪТ** се задължава да спазва всички свои задължения, регламентирани в Условията за изпълнение, считано от датата на получаване на окончателното плащане по този договор.

**ІV. ПРАВА И ЗАДЪЛЖЕНИЯ НА ФОНДА. ОСНОВАНИЯ ЗА НАМАЛЯВАНЕ И ОТКАЗ ОТ ИЗПЛАЩАНЕ НА ФИНАНСОВАТА ПОМОЩ.**

**Чл. 10.** (1) От сключване на договора до изтичане на периода по чл. 6, **ФОНДЪТ** упражнява контрол за точното изпълнение на одобрения проект, за целевото използване на подпомаганите активи и за спазване на всички критерии за допустимост и задълженията от страна на **БЕНЕФИЦИЕНТА** по настоящия договор и Условията за изпълнение.

(2) В изпълнение на правомощията по ал. 1 **ФОНДЪТ** извършва и проверки на място на активите, счетоводната отчетност, документите и информацията на хартиен и електронен носител, които се изготвят или съхраняват от **БЕНЕФИЦИЕНТА** във връзка с изпълнението на този договор. При извършване на проверките **ФОНДЪТ** може да изисква от **БЕНЕФИЦИЕНТА** или от упълномощените от него лица, както и от неговите контрагенти по подпомаганите дейности, документи и информация за осъществяването на подпомаганата дейност.

(3) При непредставяне на документ, непълнота, несъответствие или неточност в представени от **БЕНЕФИЦИЕНТА** документи, както и при необходимост да се установи точно изпълнение на договорни и нормативни задължения от страна на **БЕНЕФИЦИЕНТА**, **ФОНДЪТ** има право да извършва проверки и да изисква от **БЕНЕФИЦИЕНТА** представянето на допълнителни такива в период от шест месеца след изтичане на срока за мониторинг.

(4) **ФОНДЪТ** се задължава при представяне на технически или работен проект от БЕНЕФИЦИЕНТА да разгледа документацията и да уведоми своевременно БЕНЕФИЦИЕНТА за резултата от проведения контрол.

**Чл.11.** **ФОНДЪТ** има право да откаже пълно или частично изплащане на финансовата помощ по чл. 2, ал. 2, както и да изиска възстановяване на част или цялата помощ, при наличие на някое от следните обстоятелства:

1. при извършване на административни и проверки на място по подадено от **БЕНЕФИЦИЕНТА** искане за междинно или окончателно плащане, бъде установено непредставяне на документ, непълнота, несъответствие и неточност в представени от **БЕНЕФИЦИЕНТА** документи или заявени данни, както и ако те не са отстранени или не са представени изисканите документи в определения срок, когато е дадена такава възможност;

2. одобреният проект не е изпълнен съгласно този договор и Условията за изпълнение, включително когато **БЕНЕФИЦИЕНТЪТ** е придобил активи или изпълнил дейности - предмет на подпомагането, с технически параметри, различни от одобрените от **ФОНДА** или в отклонение от одобрената количествено-стойностна сметка (Приложение № 8);

3. одобреният проект не е изпълнен при условията на чл. 1 в срока по чл. 5, ал. 1;

4. подпомаганите активи не се използват съгласно предназначението и при условията, посочени в одобрения проект;

5. **БЕНЕФИЦИЕНТЪТ** или негов упълномощен представител е възпрепятствал извършването на проверка/посещение на място от страна на **ФОНДА** или друг оправомощен компетентен орган;

6. по повод сключването или изпълнението на този договор, пред **ФОНДА** са представени декларация или документ с невярно съдържание, неистински или преправен такъв, както и когато това е извършено по повод кандидатстването за предоставяне на помощта по този договор, или е пропуснато да се предостави необходимата информация съгласно чл. 35, параграф 6, изречение първо от Делегиран регламент (ЕС) № 640/2014 на Комисията от 11 март 2014 г. за допълнение на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол и условията за отказ или оттегляне на плащанията и административните санкции, приложими към директните плащания, подпомагането на развитието на селските райони и кръстосаното съответствие (ОВ, L 181/48 от 20 юни 2014 г.);

7. **БЕНЕФИЦИЕНТЪТ** не е уведомил **ФОНДА** за настъпването на факти или обстоятелства от значение за изпълнението на одобрения проект;

8. при извършване на проверка по букви "iii" и "v" от Раздел 2 "Контролни дейности", т. А "Процедури по одобряване на заявленията" от Приложение № I към Делегиран регламент (ЕС) № 907/2014 във връзка с чл. 48, параграф 2 от Регламент за изпълнение (ЕС) № 809/2014 **ФОНДЪТ** установи, че **БЕНЕФИЦИЕНТА**, подаденият от него проект или предложените за финансово подпомагане разходи не отговарят на изискванията за допустимост посочени в Условията за кандидатстване;

9. **БЕНЕФИЦИЕНТЪТ** не изпълни задължението си до изтичане на периода по чл. 6 да поддържа съответствие с всички критерии за подбор, по които проектното му предложение е било оценено, с изключение на критериите за подбор „Брой население, което ще се възползва от подобрените основни услуги и обхвата на териториално въздействие“ и „Изграждането на широколентовата инфраструктура е в бели зони“;

10. е наложена финансова корекция върху заявените за възстановяване разходи по реда и условията на чл. 70 и следващите от ЗУСЕСИФ;

11. **БЕНЕФИЦИЕНТЪТ** не изпълни дадените му указания от **ФОНДА** или оправомощен компетентен орган при осъществяване на предварителна проверка относно законосъобразността на планираните обществени поръчки за възлагане на дейностите по одобрения проект;

12. **БЕНЕФИЦИЕНТЪТ** не е спазил изискванията на посочената в Условията за изпълнение „Процедура за осъществяване на предварителна проверка и последващ контрол върху обществени поръчки за разходи, финансирани изцяло или частично със средства от Европейския земеделски фонд за развитие на селските райони”, което е констатирано от **ФОНДА** или друг оправомощен компетентен орган;

13. дейностите, разходите или извършените плащания, свързани с предмета на инвестицията, са започнати или направени преди подаване на проектното предложение;

14. заявените за възстановяване разходи не отговарят едновременно на следните условия:

а) да са извършени срещу съответните разходооправдателни документи – фактури или други документи с еквивалентна доказателствена стойност;

б) да са извършени и платени на избрания от **БЕНЕФИЦИЕНТА** и одобрен от **ФОНДА** изпълнител/доставчик, респ. на лице, което се явява оправомощено да получи плащането по силата на договор или нормативен акт. Протоколи и други документи, удостоверяващи прихващане не се признават като доказващи реално извършено плащане;

в) да са платени по банков път;

г) да са отразени в счетоводната и данъчната документация на **БЕНЕФИЦИЕНТА** чрез отделни счетоводни аналитични сметки и да могат да се проследят въз основа на одитна пътека;

д) да не са финансирани по друг проект, програма или друга схема, финансирана от публични средства - средства от националния бюджет или бюджета на Общността, включително чрез скрити форми на държавно подпомагане;

е) да са извършени в съответствие с принципите за добро финансово управление, съгласно Регламент (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012

15. искането за окончателно плащане не е подадено в срока по чл. 5, ал. 1, ведно с всички изискуеми документи съгласно Условията за изпълнение;

16. по отношение на **БЕНЕФИЦИЕНТА** е налице обстоятелство посочено в раздел 11.2 към Условията за кандидатстване.

17. установено е изкуствено създаване на условия, необходими за получаване на помощта, с цел осъществяване на предимство или облага в противоречие с приложимата нормативна уредба;

18. при прилагане на чл. 63 от Регламент за изпълнение (ЕС) № 809/2014 на Комисията от 17 юли 2014 година за определяне на правила за прилагането на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол, мерките за развитие на селските райони и кръстосаното съответствие.

**Чл. 12**. (1) **ФОНДЪТ** е длъжен да уведоми писмено **БЕНЕФИЦИЕНТА** за окончателния размер на финансовата помощ. В случай на отказ да бъде изплатена заявена финансова помощ, **ФОНДЪТ** е длъжен да посочи мотивите за това.

(2) **ФОНДЪТ** е длъжен да уведомява писмено **БЕНЕФИЦИЕНТА** за установени пропуски и несъответствия, в представени документи, като му определя срок за изправянето им.

**V. ИЗМЕНЕНИЕ И ПРЕКРАТЯВАНЕ НА ДОГОВОРА**

**Чл. 13**. (1) Договора се изменя по реда и условията на чл. 39, ал. 1 от ЗУСЕСИФ.

(2) Не се допуска изменение или допълнение на договора, което:

1. води до несъответствие с целите, дейностите, изискванията, посочени в Условията за кандидатстване или в Условията за изпълнение;

2. води до увеличение на общата стойността на помощта, посочена в по чл. 2, ал. 2;

3. се основава на изменение на договор за възлагане на обществена поръчка за изпълнение на дейност по одобрения проект, когато изменението на договора за възлагане на обществена поръчка е в нарушение ЗОП;

4. коригирания „Технически проект“ или „Работен проект“ е представен за съгласуване в ДФЗ - РА в срок по-късно от 4 месеца преди подаване на искане за междинно или окончателно плащане.

(3) **ФОНДЪТ** одобрява или отхвърля искането по ал. 1 в срок до един месец от подаването му, а когато са изискани допълнителни документи - до 14 дни от представянето им.

(4) При одобрение на искането по ал. 1, **БЕНЕФИЦИЕНТЪТ** следва да се яви в срок до 10 календарни дни от получаването на уведомлението за сключване на допълнително споразумение към договора, като при неявяване в посочения срок правото за подписване на допълнителното споразумение към договора се погасява.

**Чл. 14**. (1) Този договор се прекратява:

1. при изтичане на предвидените в него срокове и уреждане на отношенията между страните;
2. по взаимно съгласие между страните, изразено писмено;
3. при невиновна невъзможност да бъдат изпълнени условията и задълженията за предоставяне на помощта;
4. при изрично искане от **БЕНЕФИЦИЕНТА**, че се отказва от помощта, направено в срока по чл. 5, ал. 2 и след като възстанови авансовото плащане (ако такова е изплатено), ведно със законната лихва върху него, считано от датата на получаването му;

(2) Договорът може да бъде прекратен едностранно:

1. от **ФОНДА** при неизпълнение от **БЕНЕФИЦИЕНТА** на задълженията му по този договор, Условията за изпълнение и действащата нормативна уредба;

2. с едноседмично предизвестие от **ФОНДА** при неизпълнение на задълженията по чл. 5, ал. 2.

**VІ. ОТГОВОРНОСТ ПРИ НЕИЗПЪЛНЕНИЕ. УСЛОВИЯ ЗА ВЪЗСТАНОВЯВАНЕ НА ПОЛУЧЕНАТА ФИНАНСОВА ПОМОЩ**

**Чл. 15**. (1) В случаите по чл. 14, ал. 2 **БЕНЕФИЦИЕНТЪТ** дължи връщане на полученото авансово плащане (ако такова е изплатено), ведно със законната лихва върху него от датата на получаването му.

(2) В случаи на частичен отказ по искането за плащане, когато размерът на определената като допустима за изплащане финансова помощ е по-малък от размера на полученото авансово плащане по договора, **БЕНЕФИЦИЕНТЪТ** дължи връщане на разликата.

(3) В случай на пълен отказ по искане за окончателно плащане, **БЕНЕФИЦИЕНТЪТ** дължи връщане на пълния размер на получените плащания, ведно със законната лихва върху тях, считано от датата, на която изпадне в забава за връщането им.

**Чл. 16.** На възстановяване подлежат и всички средства, произтичащи от разходи, които са в резултат на констатирани нередности, независимо от датата на тяхното установяване, включително държавна/минимална помощ, предоставена в нарушение на приложимите регламенти.

**Чл. 17.** (1)В случай, че **ФОНДЪТ** не удовлетвори вземането си във връзка с дължимите му суми чрез доброволно възстановяване, той има право да го прихване от всяко следващо плащане към **БЕНЕФИЦИЕНТА,** включително по други схеми, мерки или програми, администрирани от **ФОНДА**.

(2)Във всички случаи, когато е налице валидно обезпечение на подлежащото на възстановяване авансово плащане, **ФОНДЪТ** има право да пристъпи незабавно към упражняване на права по учредените в полза на **ФОНДА** обезпечения.

(3)Невъзстановените чрез способите по ал. 1 и 2 вземания представляват публични държавни вземания и подлежат на принудително събиране на вземанията си чрез Националната агенция за приходите.

**Чл. 18.** (1) **БЕНЕФИЦИЕНТЪТ** не носи отговорност за пълно или частично неизпълнение, ако то е възникнало като пряка последица от действието на непреодолима сила и извънредни обстоятелства.

(2) Непреодолима сила и извънредни обстоятелства по ал. 1 е понятие по смисъла на член 2, параграф 2 от Регламент 1306 /2013 на Европейския парламент и на Съвета от 17 декември 2013 година относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета.

(3) За настъпването на което и да е обстоятелство по ал. 2 **БЕНЕФИЦИЕНТЪТ** или упълномощено лице е длъжен дауведоми писмено **ФОНДА** в срок до 15 работни дни от датата, на която има възможност да го направи, като представя доказателства за това с надлежни документи, включително, когато е възможно - издадени от компетентен орган.

(4) При неизпълнение на задължението по ал. 3 **БЕНЕФИЦИЕНТЪТ** не може да се позовава на непреодолима сила.

(5) Когато е в забава, **БЕНЕФИЦИЕНТЪТ** не може да се позовава на непреодолима сила/извънредно обстоятелство.

**VIІ. ДРУГИ УСЛОВИЯ**

**Чл. 19**. По смисъла на този договор:

а/ „Факти и обстоятелства от значение за изпълнението на одобрения проект” са такива, които са настъпили или са станали известни след подписването на договора, за които **БЕНЕФИЦИЕНТЪТ** е знаел или е бил длъжен да знае и при знанието на които от страна на **ФОНДА** договорът не би бил сключен или би бил сключен при различни условия.

б/ „Одобрен проект“ е съвкупността от материални и нематериални активи и свързаните с тях разходи, одобрени за финансиране с настоящия договор, съгласно подаденото от **БЕНЕФИЦИЕНТА** на етапа на кандидатстването и одобреното от **ФОНДА** проектно предложение, заедно с всички приложени към него или допълнително представени документи;

в/ „Условия за кандидатстване“ са Условията за кандидатстване с проектни предложения за предоставяне на безвъзмездна финансова помощ по подмярка 7.3. „Широколентова инфраструктура, включително нейното създаване, подобрение и разширяване, пасивна широколентова инфраструктура и мерки за достъп до решения чрез широколентова инфраструктура и електронно правителство“ от мярка 7 „Основни услуги и обновяване на селата в селските райони“ от Програма за развитие на селските райони за периода 2014-2020 по процедура BG .................. – Приложение № ....................... към Заповед № .................. (посочва се заповедта за обявяване на съответния прием по подмярката и утвърждаване на документите по чл. 26 от ЗУСЕСИФ).

г/ „Условия за изпълнение“ са Условията за изпълнение на проекти за предоставяне на безвъзмездна финансова помощ по подмярка 7.3. „Широколентова инфраструктура, включително нейното създаване, подобрение и разширяване, пасивна широколентова инфраструктура и мерки за достъп до решения чрез широколентова инфраструктура и електронно правителство“ от мярка 7 „Основни услуги и обновяване на селата в селските райони“ от Програма за развитие на селските райони за периода 2014-2020 по процедура BG .................. – Приложение № ....................... към Заповед № .................. (посочва се заповедта за обявяване на съответния прием по подмярката и утвърждаване на документите по чл. 26 от ЗУСЕСИФ).

**Чл. 20**. (1) Всички съобщения между страните по този договор се извършват писмено чрез изпращане на уведомление през ИСУН на електронния профил на **БЕНЕФИЦИЕНТА** при спазване на изискванията на ЗУСЕСИФ и актовете по неговото прилагане, както и Условията за изпълнение.

(2) За дата на получаване на уведомлението се счита датата, на която същото е изпратено през системата.

**Чл. 21.** Следните документи представляват приложения към този договор и са неразделна част от него:

- Приложение № 1 - Формуляр за кандидатстване (по образец в ИСУН);

- Приложение № 2 - Таблица с одобрените допустими разходи за изпълнение на проекта и максимален размер на безвъзмездната финансова помощ (одобрен бюджет на проекта);

- Приложение № 3 - Списък на критериите за подбор, по които проектното предложение е получило приоритет;

- Приложение № 4- Застрахователни рискове;

- Приложение № 5 - Условия за възстановяване на получената финансова помощ при неспазване на критерии за допустимост, ангажименти и други задължения;

**-** Приложение № 6 - Условията за изпълнение към финансираните по процедурата административни договори за предоставяне на БФП (на електронен носител);

- Приложение № 7 - Количествено-стойностна сметка и/или Технически спецификации на строително-монтажните работи, оборудване и/или обзавеждане (след съгласуване на обществените поръчки за избор на изпълнители);

Настоящият договор влиза в сила от датата на подписването му и е подписан в два еднообразни екземпляра на български език, по един за всяка от страните.

С подписването на настоящия договор **БЕНЕФИЦИЕНТЪТ** потвърждава, че е запознат със съдържанието на договора и неговите приложения, Условията за кандидатстване и Условията за изпълнение и ги приема.

|  |  |
| --- | --- |
| **ИЗПЪЛНИТЕЛЕН ДИРЕКТОР НА**  **ДЪРЖАВЕН ФОНД „ЗЕМЕДЕЛИЕ”:**  **……………………………..**  *………………………………..*  *(име, фамилия и длъжност)*  *[подпис]*  *Дата: ………………………. г.*  **...................................................**  *................................................*  *(име, фамилия и длъжност на лице*  *с право на втори подпис)*  *[подпис]*  *Дата: ………………………. г.* | **За БЕНЕФИЦИЕНТА:**  **……………………………**  *………………………………..*  *(име, фамилия и длъжност)*  *[подпис]*  *Дата: ………………………. г.*  **.................................................**  *................................................*  *(име, фамилия и длъжност на лице*  *с право на втори подпис – ако е приложимо)*  *[подпис]*  *Дата: ………………………. г.* |